Diari Oficial de la Generalitat Valenciana


Sumari del DOGV 5185, del 26-01-2006 (2006/185)

RESOLUCIÓ de 14 de desembre de 2005, del director general de Farmàcia i Productes Sanitaris, per la qual es declara la caducitat de l'autorització d'obertura d'una nova oficina de farmàcia.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5185

Data del DOGV
:   26-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/185


Data del document
:   14-12-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Serratella, la
    * acte administratiu
    * farmacologia

RESOLUCIÓ de 14 de desembre de 2005, del director general de Farmàcia i Productes Sanitaris, per la qual es declara la caducitat de l'autorització d'obertura d'una nova oficina de farmàcia. [2006/185]  
Vist l'expedient de designació de locals per a l'obertura d'una oficina de farmàcia instat per Marina Rafols Garrit al carrer Nevera, 12, del municipi de Sarratella (Castelló), davant de la Direcció General de Farmàcia i Productes Sanitaris, i examinats els següents  
FETS  
I. En l'annex I de la Resolució de 17 de gener del 2005 del director general de Farmàcia i Productes Sanitaris, per la qual es publica l'adjudicació de les autoritzacions per a l'obertura de noves oficines de farmàcia, consta que Marina Rafols Garrit és adjudicatària d'una nova oficina de farmàcia en el municipi de Sarratella (Castelló).  
II. Amb data 3 de maig de 2005, per Marina Rafols Garrit es designa local davant de la Direcció General de Farmàcia i Productes Sanitaris, C/ Nevera, 12, del municipi de Sarratella (Castelló).  
III. En data 19 de maig de 2005, notificat el 15 de juny, pel director general de Farmàcia i Productes Sanitaris es requerix a Marina Rafols Garrit perquè esmene la seua sol·licitud amb l'aportació de: 1) Pla del local designat en el qual puga apreciar-se el compliment del que disposa l'article 14 de la Llei d'Ordenació Farmacèutica de la Comunitat Valenciana, elaborat per tècnic competent (arquitecte, arquitecte tècnic, enginyer industrial, etc.), 2) Certificat, emés per tècnic competent en què es fa constar, respecte del local designat: estat de construcció del local, superfície útil construïda i que el local disposa d'accés lliure, directe i permanent a la via pública, i que es complix allò que s'ha disposat en matèria de barreres arquitectòniques, 3) Pla de la zona del municipi en què s'ubiquen les oficines de farmàcia, el local designat i els centres sanitaris dependents de la Conselleria de Sanitat més pròxims (elaborat per tècnic competent), 4) Pla a escala de la zona del municipi, sobre el qual es grafia el mesurament de distàncies a les oficines de farmàcia més pròximes (amb indicació del nom del titular) i el mesurament de distàncies al centre sanitari dependent de la Conselleria de Sanitat més pròxim amb indicació del trajecte seguit, elaborat per tècnic competent i 5) Disponibilitat jurídica del local: escriptura de propietat o contracte d'arrendament; documentació necessària segons la Llei 6/1998, de 22 de juny, d'Ordenació Farmacèutica de la Comunitat Valenciana i Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia, i Orde de 15 d'abril del 2002; es concedix per a això un termini de deu dies de conformitat amb el que preveu l'article 71 de la Llei 30/1992 de 26 de novembre, i se l'advertix que si no és així se la tindrà per desistida de la seua petició, amb l'arxivament sense cap més tràmit amb els efectes previstos en l'article 42.1 de l'esmentada Llei 30/1992 LRAP i PAC. La dita documentació no ha sigut presentada.  
Als anteriors fets s'apliquen els següents  
FONAMENTS JURÍDICS  
I. L'Agència Valenciana de Salut és competent per a resoldre la present sol·licitud en virtut del que disposa el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Llei 6/1998, d'Ordenació Farmacèutica de la Comunitat Valenciana, el Decret 187/2001, de 27 de novembre, pel qual es regula l'establiment, trasllat i transmissió de les oficines de farmàcia; Llei 4/2005, de 17 de juny, de Salut Pública de la Comunitat Valenciana; Decret 25/2005, de 4 de febrer, pel qual s'aproven els estatuts reguladors de l'Agència Valenciana de Salut i Decret 164/2005, de 4 de novembre, pel qual es modifiquen estos estatuts.  
II. Vist que en el present supòsit es consideren complits els requisits necessaris per a declarar la caducitat de l'autorització, ja que, per a l'execució de la resolució autorizatoria, per Marina Rafols Garrit no es va esmenar la sol·licitud instada en el termini legal, ni tampoc es va aportar la documentació requerida, de conformitat amb l'art. 6 de l'Orde de 15 d'abril del 2002 de la Conselleria de Sanitat, per mitjà de la qual es desplega el Decret 187/2001, de 27 de novembre, pel qual es regula l'establiment, trasllat i transmissió de les oficines de farmàcia, pel que fa a l'establiment, trasllat i tancament de les oficines de farmàcia.  
Vistos els anteriors fets i fonaments jurídics, resolc declarar la caducitat de l'autorització concedida a Marina Rafols Garrit per a l'obertura d'una nova oficina de farmàcia en el municipi de Sarratella (Castelló), i ordenar de conformitat amb el que establix l'article 11 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, la incorporació de l'autorització al següent procés d'adjudicació que convoque esta direcció general sense que siga necessari un nou còmput d'habitants.  
Que es notifique la present resolució a l'interessat i al seu torn, que es publique en el Diari Oficial de la Generalitat Valenciana, amb l'advertència que no esgota la via administrativa i que, en contra, poden interposar recurs d'alçada davant del secretari autonòmic per a l'Agència Valenciana de Salut, en el termini d'un mes comptat a partir del dia següent al de la data de notificació.  
València, 14 de desembre de 2005.. El director general de Farmàcia i Productes Sanitaris: José Luis Gomis Gavilán.